ऐसी कंपनी के मालिक जो सुबह के नाश्ते से रात के बिंजवॉच तक हमारी जिंदगी का हिस्सा
Reliance Industries Chairman Companies Success Story; What Is Income Of Mukesh Ambani Per Minute? How Much Mukesh Ambani Earn Per Day In India? And How Much Do Ambani Earn Per Hour? फॉर्च्यून 500 कंपनियों कि लिस्ट में रिलायंस शामिल है। टेक्सटाइल से शुरू हुआ कंपनी का सफर आज एनर्जी, मटेरियल, रिटेल, मीडिया एंड एंटरटेनमेंट और डिजिटल सर्विस में फैल गया है
रिलायंस इंडस्ट्रीज... एक ऐसी कंपनी जो सुबह के नाश्ते से लेकर रात के बिंजवॉच (किसी वेब सीरीज या टेलीविजन सीरियल के ऐपिसोड एक बार में देखना) तक हम भारतीयों की जिंदगी का हिस्सा बन चुकी है। धीरूभाई अंबानी ने 1950 के दशक में कपड़े के व्यापार से इस कंपनी की शुरुआत की थी। अभी उनके बेटे मुकेश इस कंपनी को संभाल रहे हैं।
आप सोच रहे होंगे कि हम आज क्यों इस कंपनी की बात कर रहे हैं। इसकी वजह है मुकेश अंबानी का जन्मदिन। आज यानी बुधवार 19 अप्रैल 2023 को वो 66 साल के हो गए हैं। उनका जन्म 1957 में हुआ था। ऐसे में हमने restofworld.org की एक रिपोर्ट के आधार पर रिलायंस की ग्राफिकल जर्नी तैयार की है। इसके जरिए आप जान सकते हैं कि कैसे रिलायंस का कोई न कोई प्रोडक्ट लगभग हर भारतीय की जिंदगी से जुड़ा है।
ग्राफिकल जर्नी से पहले एक नजर कंपनी के कारोबार पर...
फॉर्च्यून 500 कंपनियों कि लिस्ट में रिलायंस शामिल है। टेक्सटाइल से शुरू हुआ कंपनी का सफर आज एनर्जी, रिटेल, मीडिया एंड एंटरटेनमेंट और डिजिटल सर्विस में फैल गया है। अभी कंपनी 200 से ज्यादा प्रोडक्ट और सर्विस दे रही है। इसका मार्केट कैप 15.83 लाख करोड़ रुपए है।
फोर्ब्स की दुनिया के अमीरों की लिस्ट में मुकेश अंबानी 13वें नंबर पर हैं। उनकी नेटवर्थ 85 बिलियन डॉलर यानी 6.97 लाख करोड़ रुपए है। मुकेश के बेटे आकाश जियो और बेटी ईशा अंबानी रिटेल का कारोबार संभालते हैं। एक और बेटे अनंत के पास न्यू एनर्जी की जिम्मेदारी है।
अब देखें मुकेश अंबानी की दुनिया...
